  Майя Бывальцева Удмуртиын эшшо одӥг адямилэсь коронавриус инфекицзэ шараязы. Со сярысь 4-тӥ оштолэзе «ВКонтакте» мерлыко вотэсысь бамаз элькунлэн тӧроез Александр Бречалов ивортӥз. Со 35 аресъем пиосмурт - Costa Magica лайнерысь огез пассажир. Семьяеныз ӵош со Ижкаре 17-тӥ южтолэзе вуиз. Соос югдурез умой валазы но доразы пукизы, аьсэдыз урод шӧдыны кутскемзы бере ик ӝог эмъюрттэт сётӥсьёсты ӧтизы Александр Бречалов, Удмуртилэн тӧроезУлосвыл кивалтӥсьлэн верамезъя, воргоронэз семьяеныз ӵош паласькись висёнъёсъя эмъюртэ нуизы. Кышнозэ но нылпиоссэ эскеронъёс инфекциез ӧз шараялэ Пиосмуртлэн висёнэз капчиен ортче. 4-тӥ оштолэзьлы эмчиос 1 сюрс 82 адямиез чакласа возё. Эмъяськонниын 52 мурт кылле. Удмуртиын вить адямилэсь коронавирусэз шараязы, куинез со пӧлысь йӧназы ни. Тодэ вайытом, Удмуртиын нырысетӥ черлам муртъёс сярысь 22-тӥ южтолэзе тодмо луиз. Кыказ ик учырын висён палэнысь ваемын вал, берлогес соослэн ӵыжы-выжыоссылэсь инфекциез шедьтӥзы. 31-тӥ южтолэзьысен Удмуртиын астэ ачид нимаз висъян режим ужа. 4-тӥ оштолэзьысен ку-ог капчиятонъёс сётӥзы. Коронавирусъя юанъёсты сётыны луэ: - трос каналъем линия: 8-800-100-24-47 (уен-нуналэн ужа): - Удмуртиысь тазалыкез утёнъя министерство: 8 (3412) 57-01-89; - Роспотребнадзорлэн визькенешъя центрез: 8-800-555-49-43 (уен-нуналэн ужа). Тегъёс: Тазалык Ижкар Удмуртия коронавирус тазалыкезутён АлександрБречалов  